kardosdrur/scandi-wiki huggingface dataset:
Kongsholmcentret

Kongsholmcentret er en kommunal bygning i Albertslund Syd, som huser en række forskellige foreninger og institutioner. Gate 21 holder bl.a. til i bygningen, og der findes både en gymnastiksal og en foredragssal. 

Bygninger, konstruktioner og anlæg i Albertslund
J.L. Ussing (fotograf)

Johan Ludvig Ussing (29. januar 1813 i Ribe – 5. juli 1899 i Randers) var en dansk maler og fotograf, bror til Stephan Ussing.

Han var søn af maleren, snedker Peder Ussing og Boel Kirstine Jensen. Formentlig blev han uddannet maler hos faderen. Hans talent var begrænset, og der kendes kun få malerier fra hans hånd.

I lighed med så mange andre malere ændrede han karriere, da det fotografiske medium dukkede op. Ussing udørte daguerreotypier i Randers i hvert fald fra 1846 og anføres som portræt- og dekorationsmaler sammesteds fra ca. 1850. Sammen med Marcus Selmer, der var provisor på Svaneapoteket i Randers, grundlagde han daguerreotypien i denne by, og han hører således til den første generation af fotografer. Baseret på annoncering i lokale aviser kan Ussings fotografiske rejser til øvrige nørrrejyske købstæder kortlægges. 

Ussing blev gift 20. marts 1840 i Ribe med sin slægtning Christence Nielsine Ussing (25. december 1812 sammesteds - 20. august 1887 i Laurbjerg Sogn), datter af hospitalsforstander i Ribe Theodosius Ussing og Cathrine Elisabeth Rotmann Kaalund. 

Han er begravet på Sankt Mortens Kirkegård i Randers.

Værker 
Malerier:
 Portræt af den treårige Marie Sophie Faith, senere gift Baadsgaard (1841)
 Orlogsskibe og sejlere uden for Kronborg (1875, Ribe Kunstmuseum)
 Kurv med blomster og frugter (1879)
Andre arbejder:
 Daguerreotypier på Kulturhistorisk Museum Randers, Vendsyssel Historiske Museum, Ebeltoft Museum og Det Kongelige Bibliotek

Kilder 
 

J.L.
Malere fra Danmark
Fotografer fra Danmark
Personer fra Ribe
Danskere i 1800-tallet
Røde Vejrmølle

Røde Vejrmølle er en hollandsk vindmølle i Albertslund på grænsen til Glostrup. Der har været en mølle på stedet siden 1776 efter at Roskildevej blev anlagt.

Der lå oprindeligt en mølle længere nordpå ved Herstedøster, hvor den havde ligget siden 1400-tallet, og den lå senest på Gamle Landevej – den oprindelige landevej mellem København og Roskilde. Møllen brændte dog ned i forbindelse med svenskekrigene i 1658, og lå længe hen som en ruin. I 1721 blev møllen genopbygget, og samtidig blev Røde Vejrmølle Kro opført ved siden af, efter at den nye ejer havde opnået kongeligt privilegium til krodrift. I forbindelse med at den nye Roskildevej blev anlagt flyttede man simpelthen både mølle og kro længere sydpå for at ligge ved den nye hovedvej mellem København og Roskilde.

Den gamle mølle nedbrændte i 1973, hvorefter man flyttede Fristrup Mølle ved Tølløse til Albertslund. Fristrup Mølle blev valgt fordi den lignede den oprindelige mølle og huser i dag et opbevaringsfirma.

Røde Vejrmølle har lagt navn til rækkehusbebyggelsen Røde Vejrmølle Park samt erhvervsområdet Røde Vejrmølle Industripark, som bl.a. huser hovedkvarteret for Coop Danmark.

Kildehenvisninger

Eksterne henvisninger 
 Artikel hos Møllearkivet 

Bygninger, konstruktioner og anlæg i Albertslund
Vindmøller i Danmark
Vera Leth

Vera Amatsiak Leth (født Jensen, den 4. juli 1958) er uddannet jurist fra Københavns Universitet 1988 og var Grønlands Landstings ombudsmand fra 1. februar 1997 til 1. august 2023, hvor hun blev afløst af Gedion Jeremiassen. Hun er gift med Henrik Leth.

Vera Leth afløste i sin tid Grønlands Landstings første ombudsmand Emil Abelsen.

Karriere 
Efter sit studie blev Vera Leth ansat på et advokatkontor, hvor hun i 2½ år beskæftigede sig med erhvervslovgivning. Fra 1991 og frem til udnævnelsen som ombudsmand har hun været ansat som fuldmægtig i Hjemmestyret.

Eksterne henvisninger 
 Landstingets hjemmeside
 Landstingets ombudsmands hjemmeside

Kilder 

Ombudsmænd
Embedsmænd i Grønland
Jurister fra Danmark
Personer i Kraks Blå Bog
Alumni fra Københavns Universitet
Skammerens børn

Skammerens børn er en serie af danske fantasybøger skrevet af Lene Kaaberbøl. Serien er først udgivet hos forlaget Forum i starten af 2000'erne, og er siden oversat til adskillige sprog og udgivet eller planlagt udgivet i bl.a. USA, England, Sverige, Japan, Tyrkiet, Frankrig, Tyskland, Holland, Rusland, Litauen, Norge og Færøerne. Bøgerne har solgt over 1 million eksemplarer.

Bøgerne blev i 2011 genudgivet, samlet i to bøger, under titlen Skammerens Datter, navnet på den første bog i serien.
Den første bog er blevet filmatiseret i 2014 med premiere i marts 2015. Den blev nomineret til 11 Robertpriser. Den næste film i rækken, Skammerens datter 2: Slangens gave, havde præmiere i 2019, og modtog Svendprisen for Bedste danske børnefilm samme år.

Skammerens datter 
 
Udgivet 2000.
Dina er ked af at have arvet sin mors skammerkræfter, for det er svært at få venner, når man er Skammerens datter.

Skammertegnet 
Udgivet 2001. Dina bliver bortført af Drakans fætter Valdracu, og hendes storebror Davin er fast besluttet på at finde hende.

Slangens gave 
Udgivet 2001. Dinas familie må flygte over hals og hoved da hendes far dukker op.

Skammerkrigen 
Udgivet 2003. Drakan raserer lavlandet, og Nico har en plan om at stoppe ham.

Referencer 

Romanserier
Kurveintegral

Et kurveintegral er i matematiken et integral hvor den funktion der skal integreres evalueres langs en kurve. Det må ikke forveksles med det integral hvormed man kan finde kurvelængden.

Den funktion der skal integreres kan være et skalar- eller vektorfelt. Værdien af kurveintegralet, er summen af alle værdierne langs kurven, og denne skal være angivet som en parametrisering mellem kurvens endepunkter.

Hvis kurven er lukket kaldes integralet for et lukket kurveintegral eller et konturintegral.

Vektoranalyse 
Et kurveintegral indenfor vektoranalysen er et integral af et skalar- eller vektorfelt langs en kurve C. Hvis kurven kan parametriseres med en funktion , kan kurveintegralet for et skalarfelt defineres ved

og for et vektorfelt

Hvis kurven C er lukket, kaldes kurveintegralet for et lukket integral og betegnes

Stokes sætning beskriver sammenhængen mellem lukkede kurveintegraler og fladeintegraler.

Fundamentalsætningen for kurveintegraler 
Hvis et vektorfelt F er gradienten til et skalarfelt G (dvs. F er et konservativt felt)

så er den afledte af den sammensatte funktion af G og r(t)

hvilket er identisk med integranden for kurveintegralet af F langs r(t). Det følger at, givet kurven C, så har vi

Med andre ord, integralet af F over C afhænger kun af værdierne af G i endepunkterne r(b) og r(a), og er dermed uafhængig af den valgte vej.
Fundamentalsætningen for kurveintegraler kaldes også for Gradient teoremet.

Matematisk analyse
Wearside League 1899-1900

Wearside League 1898–99 var den ottende sæson af den engelske fodboldliga Wearside League. Ligaen havde deltagelse af 12 hold, der spillede en dobbeltturnering alle-mod-alle. Turneringen blev vundet af South Hylton FC, som dermed vandt ligaen for første gang.

Resultater

Kilder / eksterne henvisninger 
 Non-League Matters - Wearside League 1892-1919  
 Wearside Football League – The History of the Wearside League 
 Wearside Football League – League Tables – 1892-1900

Noter 

Sæsoner i Wearside League
Fodbold i 1899
Fodbold i 1900
Forudsigelser og påstande om Kristi andet komme

Dette er en liste over de tidspunkter, hvor det er blevet forudsagt, at Jesus Kristus skulle vende tilbage til jorden. Listen viser tidspunktet og detaljer om forudsigelserne fra nævneværdige personer eller grupper. Troen på Jesu andet komme findes både i kristendommen og i islam.

Tidligere forudsigelser

Fremtidige forudsigelser

Se også 
 Jesu opstandelse

Kilder 

Jesus
Spådom
Kent League 1898-99

Kent League 1898–99 var den femte sæson af den engelske fodboldliga Kent League. Ligaen havde deltagelse af 13 hold i én division, der spillede en dobbeltturnering alle-mod-alle. Siden sidste sæson var ligaens to divisioner blevet slået sammen til én. Ligaen blev vundet af Maidstone United FC, som dermed vandt ligaen for første gang.

Resultater

Kilder / eksterne henvisninger 
 Non-League Matters - The 'original' Kent League 1894-1922  
 Football Club History Database 
 RSSSF – Kent League 
 Dover AFC – 1897-98 season

Noter 

Sæsoner i Kent Football League (1894-1959)
Fodbold i 1898
Fodbold i 1899
Image Scandinavia

Image Scandinavia var en dansk internetudbyder stiftet af Frank Rasmussen som også har grundlagt mobilselskaberne Telmore og BiBoB.

Image Scandinavia blev i januar 1999 købt af World Online, som senere blev til Tiscali og nu er ejet af Telenor.

Eksterne henvisninger og kilder 

Etableret i 1995
It-virksomheder i Danmark
Mads Ahlsen

Mads Andreas Ahlsen (født 22. juli 1977) er en norsk fodbolddommer fra Navestad som repræsenterer Hafslund Idrettsforening. Han begyndte at dømme i 1994 og dømte i Adeccoligaen 2007.

Eksterne henvisninger 
Profil hos Norges Fotballdommerforening  
Profil på footballzz.com 
Profil på transfermarkt.co.uk 

Fodbolddommere fra Norge
Kongeriget Westfalen

Kongeriget Westfalen (tysk: Königreich Westphalen, fransk: Royaume de Westphalie) var et kongedømme i det nordvestlige Tyskland, som eksisterede indenfor Rhinforbundet fra 1807 til 1813.

Fransk vasal 
Selv om staten formelt var uafhængig, var landet en vasalstat under Det første franske kejserdømme. Kongeriget blev regeret af Jérôme Bonaparte, der var bror til Napoleon 1. af Frankrig.

Beliggenhed 
Staten var opkaldt efter Westfalen, men det var kun et lille hjørne af landet, der lå i Westfalen. Det meste af landet lå længere mod øst. Geografisk omfattede kongeriget den sydlige del af regionen Ostfalen samt de tilstødende områder.

Kassel i Kurhessen var hovedstad. Statens grænser blev flyttede flere gange, men i det meste af tiden lå størstedelen af staten i nutidens Niedersachsen, mens mindre dele lå i Sachsen-Anhalt, Thüringen, Hessen og Nordrhein-Westfalen.

Opløsning 
Staten blev opløst efter Frankrigs nederlag i Folkeslaget ved Leipzig den 19. oktober 1813.

Marionetstater under de franske krige
Kortlivede stater
Etableret i 1807
Ophørt i 1813
Tidligere tyske stater
Forhenværende kongeriger
Medlemsstater af Rhinforbundet
Niedersachsens historie
Sachsen-Anhalts historie
Thuringens historie
Hessens historie
Svenner fyr

Svenner fyr ligger på ø Korpekollen i øgruppen Svenner i Larvik kommune i Vestfold og Telemark fylke i Norge. Fyret blev tændt første gang 22. oktober 1874. Det oprindelige tårnet var bygget i sten af fanger fra som sad på Akershus fæstning. I 1900 blev det eksisterende tårn i støbejern bygget. Tårnets højde er på 18,7 m, toppen på tårnet ligger 40 meter over havet. Fyrlyset ligger 40,3 meter over højvande og har en lysvidde på 17,8 nautiske mil. Fyret blev affolket i slutningen af 2002 og automatiseret i 2003. Fyret med tilhørende bygninger blev fredet i 1997.

Vestfold Fylkeskystlag med samarbejdspartnere har siden 2008 lejet fyret af Kystverket. Fyret er indrettet til udlejning, med mulighed for overnatning.

Navnet Svenner kommer af det norrøne Sveinar, som betyder «drenge , karer», uden at man kender baggrunden for dette.

Eksterne kilder og henvisninger 

 
 Svenner.info
 Om Svenner fyr på Norsk Fyrhistorisk Forenings websted

Fyr i Vestfold og Telemark
Larvik
Kent League 1899-1900

Kent League 1899–1900 var den sjette sæson af den engelske fodboldliga Kent League. Ligaen havde deltagelse af 11 hold, der spillede en dobbeltturnering alle-mod-alle. Ligaen blev vundet af Maidstone United FC, som dermed vandt ligaen for anden sæson i træk – og anden gang i alt.

Resultater

Kilder / eksterne henvisninger 
 Non-League Matters - The 'original' Kent League 1894-1922  
 Football Club History Database 
 RSSSF – Kent League

Noter 

Sæsoner i Kent Football League (1894-1959)
Fodbold i 1899
Fodbold i 1900
Christian Rosenørn-Lehn

Christian Conrad Sophus lensbaron Rosenørn-Lehn (født 10. november 1827 på Orebygård, død 22. marts 1899 sammesteds) var en dansk lensbesidder, bror til Otto og Erik Christian Hartvig Rosenørn-Lehn og far til Frederik Rosenørn-Lehn.

Han var søn af Henrik Christian Rosenørn-Lehn og hustru Christiane Henriette von Barner. Rosenørn-Lehn blev uddannet forstkandidat, købte 1857 Rössjöholm og Højstrup i Skåne, blev hofjægermester og arvede 1892 Baroniet Guldborgland efter broderen Otto Rosenørn-Lehn.

Han blev gift 27. juli 1864 på Knuthenborg med Benedikte komtesse Knuth(-Knuthenborg) (2. maj 1842 på Knuthenborg - 17. december 1909), datter af Frederik Marcus Knuth. Sønnen Frederik arvede baroniet.

Han er begravet på Tårs Kirkegård.

Kilder 
Danmarks Adels Aarbog 1932.

Christian
Lensbaroner fra Danmark
Godsejere fra Danmark
Godsejere fra Sverige
Hofjægermestre fra Danmark
Danskere i 1800-tallet
Personer fra Lolland
Forstmænd fra Danmark
Godsejere fra Skåne
Hector Estrup (nationaløkonom)

Hector Estrup (født 16. januar 1934 i København, død 2. oktober 2016) var en dansk nationaløkonom, professor emeritus, godsejer og kammerherre.

Akademisk karriere 
Han var af slægten Estrup som søn af kammerherre, hofjægermester, cand.jur. Niels Rudolph Estrup (1899-1973) og Thalia Louise baronesse Wedell-Wedellsborg (1905-1996), blev student fra Randers Statsskole 1952, studerede i Italien og fik diplom fra Det europæiske institut i Torino. 1960 blev Estrup cand.oecon. fra Aarhus Universitet og gjorde karriere som forsker.

Han blev ansat som assistent ved universitetets økonomiske institut, som han 1962 ombyttede med en tilsvarende stilling ved Københavns Universitet, hvor han avancerede til lektor 1963. I 1965-66 studerede han ved Massachusetts Institute of Technology, blev 1968 konstituteret professor ved Handelshøjskolen i København og udnævnt 1973. Allerede i 1974 blev Estrup dernæst professor i nationaløkonomi ved Københavns Universitet, hvilket han var til 2003. Han blev dr.polit. 1977 på disputatsen Essays in the theory of income creation. Fra 1980 var han medlem af Videnskabernes Selskab.

1969-75 var Estrup medlem af Nationaløkonomisk Forenings bestyrelse og 1975-79 af bestyrelsen for Det Dansk-Franske Dampskibsselskab.

Øvrige hverv 
Estrup var fra 1967 godsejer og ejede Skaføgård fra 1971 til 2007, hvor han overdrog godset til sin søn Jacob Christen Estrup. I 1968-80 sad han i bestyrelsen for Foreningen af skov- og landejendomsbesiddere.

Hector Estrup hørte til kongehusets nærmeste venner og blev i 1999 kammerherre. Han var desuden Ridder af 1. grad af Dannebrogordenen (siden 18. november 1999) og bar Ærestegn for Fortjenester (Østrig).

Referencer

Eksterne henvisninger 
 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer i Kraks Blå Bog (afdøde)
Medlemmer af Videnskabernes Selskab
Godsejere fra Danmark
Kammerherrer fra Danmark
Hector 3
Nationaløkonomer fra Danmark
Professorer fra Copenhagen Business School
Professorer fra Københavns Universitet
Personer fra København
Danskere i 1900-tallet
Faglitterære forfattere fra Danmark
Riddere af 1. grad af Dannebrog
Studenter fra Randers Statsskole
Kim Rune Borgersen

Kim Rune Østerlie Borgersen (født 5. januar 1976) er en norsk fodbolddommer. Han er medlem af SBK Drafn og startede dommerkarrieren i 1994. Borgersen debuterede som hoveddommer i Tippeligaen 2003 og har tilsammen dømt omkring ti kampe i Tippeligaen, mens han i 1. divisjon har dømt over 70 kampe. Han har dømt flere landskampe på ungdomsniveau både for piger og drenge. Borgersen har for øvrig også været bandymålmand for Drafn og Solberg.

Eksterne henvisninger 
 Profil hos Norges Fotballdommerforening  
 Drammens Tidende.no, Har skaffet egen mentor – 27. juli 2006 

Fodbolddommere fra Norge
Bandyspillere
Landkreis Vechta

Landkreis Vechta ligger i den tyske delstat Niedersachsen.

Landskreisen grænser i nordvest mod Landkreis Cloppenburg, i nord mod Landkreis Oldenburg, i øst mod Landkreis Diepholz og i syd og vest mod Landkreis Osnabrück.

Landkreisen er en del af Region Oldenburger Münsterland, og Bundesautobahn 1 går gennem kreisen.

Byer og kommuner 
Landkreisen havde  indbyggere pr.

Eksterne kilder/henvisninger 

 Officielt websted

Vechta
Espen Eskås

Espen Eskås (født 24. juni  1988) er en norsk fodbolddommer. Han begynste sin dommerkarriere i 2004 og repræsenterer Haslum Idrettslag. Eskås blev af Norges fodboldforbund udvalgt til at dømme i Adeccoligaen 2010. Hans debutkamp i Adeccoligaen 2010 var d. 26. september 2010 i kampen mellem Sarpsborg 08 og Tromsdalen. Han har siden da dømt 15 seriekampe, samt kampe i NM 2012.

Statistik

Eksterne henvisninger 

 Norsk internasjonal fotballstatistikk  om Espen Eskås. 

Fodbolddommere fra Norge
Vilhelm Estrup

Vilhelm Estrup (født 17. maj 1936 i København, død 24. november 2013 i Aarhus) var en dansk godsejer og hofjægermester, far til Vibeke Estrup, Regitze Estrup og Frederik Emil Valdemar Estrup.

Han er søn af Niels Rudolph Estrup og bror til Hector Estrup og Christian Estrup. Han er uddannet cand.silv., var medejer af Skaføgård 1967-71 og ejer af skovgodset Fjeld. 1983 blev han udnævnt til hofjægermester.

Han blev begravet fra Marie Magdalene Kirke.

Kilder 
 Slægtsside

Vilhelm
Godsejere fra Danmark
Personer fra København
Hofjægermestre fra Danmark
Danskere i 1900-tallet
Danskere i 2000-tallet
Forstmænd fra Danmark
Knud-Erik Therkelsen

Knud-Erik Therkelsen (født 10. december 1953 i Ring  Sogn) har været generalsekretær for Grænseforeningen 2004-2022 og før dette bl.a. højskoleforstander for Højskolen Østersøen i Aabenraa.

Knud-Erik Therkelsen var i perioden 1993 til 2003 den første forstander på Højskolen Østersøen. Den blev indrettet i det tidligere Hotel Hvide Hus ved Aabenraa Fjord. Skolens fokus var det dansk-tyske naboskab og sprogtilegnelse, og i sin egenskab som forstander blev Knud-Erik Therkelsen involveret i det dansk-tyske spørgsmål og i arbejdet med kulturforskelle og -ligheder i grænselandet.

I 2004 udnævntes han til generalsekretær for Grænseforeningen og dannede siden 2005 parløb med foreningens formand, Finn Slumstrup, om at udvikle og lede foreningen under overskriften "For en åben danskhed". Fra 11. maj 2014 blev Mette Bock Grænseforeningens formand; men da hun blev minister, efterfulgtes hun af Jens Andresen og efter ham Peter Skov-Jakobsen. Therkelsen gik på pension som generalsekretær 1. marts 2022. 

Knud-Erik Therkelsen voksede op i Aale mellem Horsens og Give og er uddannet lærer fra Esbjerg Seminarium 1979. Lærer på Sct. Nikolaj Skole, Esbjerg, 1979-1983, højskolelærer på Rønshoved Højskole 1983-1991, konsulent for voksenundervisning og folkeoplysning i Kulturministeriet 1991-1992, forstander for Højskolen Østersøen i Aabenraa 1992-2003 og generalsekretær for Grænseforeningen 2004-2022.

Han er bosat på Frederiksberg. Gift og har 4 børn og 5 børnebørn.

Eksterne henvisninger 
 Grænseforeningens hjemmeside
 Hjemmeside for Højskolen Østersøen

Referenser  

Personer fra Frederiksberg
Danskere i 2000-tallet
Danskere i 1900-tallet
Skolefolk fra Danmark
Folkehøjskoleforstandere fra Danmark
Fenouillèdes

Fenouillèdes (occitansk: Fenolhedés/Fenolheda, catalansk: Fenolledès/Fenolheda) er et historisk landskab i departementet Pyrénées-Orientales i det sydlige Frankrig. Fenouillédes grænser op til landskaberne Roussillon og Conflent og mod nord til departementet Aude.

Fenouillèdes ligger mellem Pyrenæerne og Corbières omkring den øvre del af Agly-dalen.

De vigtigste byer er Saint-Paul-de-Fenouillet, Latour-de-France og Maury. I alt er der 28 kommuner og en samlet befolkning på 7.234 (2006).

Kulturelt hører Fenouillèdes til det occitanske område. Indtil 1790 var det en del af provinsen Languedoc, men herefter blev det en del af det nye departement Pyrénées-Orientales, som derudover omfattede de gamle catalanske områder Roussillon, Conflent, Vallespir og Capcir.

Eksterne henvisninger 

Pyrénées-Orientales
Hans Iakob Estrup

Hans Iakob Estrup (født 15. august 1960) er en dansk godsejer, kammerherre og erhvervsmand.

Han er søn af kammerherre og hofjægermester Iakob Estrup og overtog Kongsdal i 1986. I 2009 blev han udnævnt til hofjægermester og i 2018 til kammerherre. Han er uddannet på Handelshøjskolen i København 1985-88 og har en International Company MBA.

Estrup har været ansat som salgsdirektør i Olivetti fra 1989 til 1995, administrerende direktør for Unisys fra 1995 til 2001 og Senior Executive i IBM 2001-05. Senest var han ansat som Administrerende Direktør i Fujitsu Danmark 2006-11.

Referencer

Eksterne henvisninger 
 Slægtsside 

Hans Iakob
Godsejere fra Danmark
Hofjægermestre fra Danmark
Erhvervsfolk fra Danmark
Danskere i 1900-tallet
Danskere i 2000-tallet
Kammerherrer fra Danmark
Iakob Estrup

Iakob Estrup (18. august 1925 på Frederiksberg – 3. januar 2012) var en dansk godsejer, hofjægermester og kammerherre, far til Hans Iakob Estrup.

Han var søn af kammerherre og hofjægermester Jacob Estrup og Inger født Skeel, blev student fra Stenhus Kostskole 1943, forstkandidat 1950, løjtnant af reserven ved Sjællandske telegrafregiment 1952, forstassistent ved Gisselfeld Klosters og Holmegaards skovdistrikter 1953-57, blev skovrider på Kongsdal skovdistrikt 1957 og var ejer af Kongsdal fra 1968 til 1990, da han overdrog det til sin søn. Han var Ridder af 1. grad af Dannebrogordenen.

Han blev gift 20. juni 1953 med sygeplejerske Karen Leth (født 1. december 1924 i Gangsted), datter af gàrdejer Hans Frederik Leth og og hustru Johanne født Schultz. 

Han er begravet på Undløse Kirkegård.

Kilder 
 Slægtsside 

Personer i Kraks Blå Bog (afdøde)
Iakob
Personer fra Frederiksberg
Godsejere fra Danmark
Hofjægermestre fra Danmark
Kammerherrer fra Danmark
Riddere af 1. grad af Dannebrog
Danskere i 1900-tallet
Forstmænd fra Danmark
Officerer fra Danmark
Torgersøy fyr

Torgersøy fyrstation blev oprettet i 1851 som indsejlingsfyr til Vallø saltverk på Torgersøya syd for Valløy, i Tønsberg kommune, Vestfold og Telemark fylke i Norge . Det blev ombygget til fyrlampe i 1890 med hvidt lys og en rød sektor.

Det første fyr på Torgersøya bestod af en fyrbygning i træ og havde fastboende fyrvogter. Fundamenterene efter fyrbygningen er bevaret.

Ved fyrlampen på Torgersøya blev der i 1910 bygget et klokkehus med tågeklokke og klokketårn i schweizerstil. I tåge og snetykning slog klokken et slag hvert 15. sekund. Tågeklokken blev automatiseret i 1954 og nedlagt i 1983.

Klokketårnet på Torgersøya var i færd med at forfalde, men blev sat i stand i 1992 efter flere års frivilligt arbejde fra foreningen Klokketårnets Venner. Både tårnet og området omkring blev fredet etter lov om kulturminner i 1997, og Klokketårnets Venner samarbejder med Riksantikvaren og Tønsberg kommune om vedligehold.

Eksterne kilder og henvisninger 

 
 Oscar Albert Johnsen: Sem og Slagen. En bygdebok, 2. bind (kulturhistorie), Tønsberg, 1963
 Torgersøy fyrstasjon – Norsk fyrhistorisk forening
 Norsk fyrliste 2012, Kystverket

Fyr i Vestfold og Telemark
Tønsberg
Henrik Algreen-Ussing

Henrik Algreen-Ussing (født 10. april 1935) er en dansk forhenværende godsejer og kammerherre, far til Hans Henrik Algreen-Ussing.

Fra 1975 til 1995 har han sammen med sin hustru ejet Tirsbæk. 1998 blev han kammerherre.

Han har siden 1. september 1961 været gift (Stouby Kirke) med Vibeke komtesse Rantzau (født 7. november 1937), datter af lensgreve Daniel Rantzau (1903-1982) og Lillie Catharina Elisabeth Busky-Neergaard (født 1911).

Kilder 
 Lundskovs Slægtsside: Europas Konger og Fyrster

Henrik
Godsejere fra Danmark
Danskere i 1900-tallet
Kammerherrer fra Danmark
Hans Henrik Algreen-Ussing

Hans Henrik Algreen-Ussing er en dansk godsejer og hofjægermester.

Han er søn af kammerherre Henrik Algreen-Ussing og hustru Vibeke født komtesse Rantzau. Siden 1995 har han ejet Tirsbæk. 2010 blev han hofjægermester. Han er major af reserven i Den Kongelige Livgarde.

Han er gift med Marianne Kirkegaard.

Kilder 
 "Sådan fejres julen på Tirsbæk Gods", vafo.dk, 12. december 2011.

Hans Henrik
Godsejere fra Danmark
Danskere i 1900-tallet
Hofjægermestre fra Danmark
Officerer fra Danmark